PATVIRTINTA.

Direktoriaus 2019 m. spalio 7 d.

įsakymu Nr. M- 276

**VIEŠOSIOS ĮSTAIGOS ALANTOS TECHNOLOGIJOS IR VERSLO MOKYKLOS MOKINIŲ SKATINIMO IR NUOBAUDŲ SKYRIMO TVARKOS APRAŠAS**

1. **BENDROSIOS NUOSTATATOS**
2. Šios mokinių skatinimo ir nuobaudų skyrimo tvarkos aprašo (toliau Tvarka) tikslai:

* nustatyti bendrus skatinimo ir nuobaudų skyrimo kriterijus mokykloje,
* užtikrinti mokinių mokymosi kokybę,
* didinti mokinių mokymosi motyvaciją.

1. **MOKINIŲ SKATINIMAS**
2. Mokiniai gali būti skatinami šiomis priemonėmis:

* padėka, daiktine dovana;
* pinigine premija;
* kultūrine-pažintine ekskursija;
* nuotraukos patalpinimu mokyklos stende, interneto svetainėje (mokiniui neprieštaraujant);
* kitomis skatinimo priemonėmis.

1. Mokiniai skatinami už šiuos laimėjimus ir pasiekimus:

* atstovavimą mokyklai olimpiadose, konkursuose, varžybose, konferencijose, festivaliuose

ir kituose ne mokyklos organizuotuose renginiuose;

* gerą mokymąsi ir elgesį, gerą pamokų lankomumą;
* aktyvų darbą mokyklos savivaldos organizacijose;
* aktyvų dalyvavimą popamokinėje veikloje;
* pagalba grupės vadovui, mokytojams;
* pagalbą tvarkant mokyklą, jos aplinką;
* už pagalbą užkertant kelią drausmės pažeidėjams;
* už kitą veiklą, kuri teigiamai įtakoje mokyklos įvaizdį;
* padėka tėvams.

1. Mokiniai gali būti paskatinami iškart, renginių metu; pasibaigus mokslo metams; grupės

susirinkimo metu. Vienu metu gali būti taikomos kelios skatinimo priemonės.

1. Skatinimo priemonė skiriama atsižvelgiant į pasiekto rezultato, laimėjimo reikšmingumą,

atliktos veiklos svarbą.

1. Siūlyti skatinti mokinį gali grupės vadovas, mokytojas, administracija, raštu pateikdami

direktoriui prašymą-rekomendaciją, kurioje nurodo už kokius pasiekimus ir kokį paskatinimą siūlo skirti. Padėkos ir piniginės premijos skyrimas įforminamas mokyklos direktoriaus įsakymu.

1. **NUOBAUDŲ SKYRIMAS**
2. Mokiniams, nevykdantiems pareigų, pažeidinėjantiems darbo/mokymosi drausmę, taikomos

šios drausminės nuobaudos:

* žodinis perspėjimas;
* pastaba, papeikimas;
* griežtas papeikimas;
* elgesio svarstymas mokyklos Vaiko gerovės komisijoje;
* laikinas pašalinimas iš mokyklos;
* šalinimas iš mokyklos;
* mokinio tėvų (globėjų) iškvietimas į mokyklą.
* Stipendijos nemokėjimas, praleidus daugiau kaip 34 pamokas be pateisinamos priežasties.
  1. Už necenzūrinių žodžių naudojimą pamokų metu ar mokyklos patalpose pirmą kartą –

žodinis įspėjimas, pasikartojus – pasiaiškinimas raštu, o kartojantis ir toliau gali būti surašomas drausmės pažeidimo aktas, kuris perduodamas Molėtų arba Anykščių policijos komisariatui dėl administracinių poveikio priemonių taikymo (ATPK 174, 175, 181 str.);

* 1. Už azartinius lošimus: pirmą kartą – žodinis įspėjimas, pasikartojus – lošimo priemonės

konfiskuojamos ir grąžinamos tik tėvams (globėjams), nuolatinis lošimas – informacija perduodama policijai, surašius drausmės pažeidimo aktą;

* 1. Už naudojimąsi telefonais, grotuvais su ausinėmis pamokų metu: pirmą kartą – žodinis

įspėjimas, pasikartojus pažeidimui – mokytojas turi teisę atimti ir grąžinti po pamokos mokiniui ar tik tėvams (globėjams).

* 1. Už alkoholio, tabako, narkotinių medžiagų vartojimą mokyklos patalpose ir jos teritorijoje:

pirmą kartą – įspėjimas žodžiu ir/arba pasiaiškinimas raštu; pasikartojus pažeidimui – pasiaiškinimas raštu, elgesio svarstymas Vaiko gerovės komisijoje. Kartojantis pažeidimui – rašomas drausmės pažeidimo aktas, kuris perduodamas Molėtų arba Anykščių policijos komisariatui dėl administracinių poveikio priemonių taikymo (aTPK 174, 175, 181 str.).

1. Pastabą, papeikimą, griežtą papeikimą, laikiną šalinimą iš mokyklos, šalinimą iš mokyklos,

išbraukiant iš mokinių sąrašų mokyklos direktorius įforminą įsakymu.

1. Drausminė nuobauda parenkama, atsižvelgiant į pažeidimo sunkumą ir sukeltas pasekmes,

mokinio kaltę, į aplinkybes, kuriomis pažeidimas buvo padarytas, į tai, kaip mokinys elgėsi ankščiau.

1. Už kiekvieną pažeidimą skiriama tik viena drausminė nuobauda. Jei paskyrus drausminę

nuobaudą mokinys vėl padaro pažeidimą, skiriama kita poveikio priemonė.

1. Prieš skiriant drausminę nuobaudą mokinys turi raštu pasiaiškinti dėl drausmės, elgesio

pažeidimo. Jei be svarbių priežasčių mokinys nepateikia pasiaiškinimo, drausminę nuobaudą galima skirti ir be pasiaiškinimo.

1. Drausminė nuobauda skiriama mokyklos direktoriaus įsakymu ir mokinys yra

supažindinamas.

1. Jei per vienerius metus nuo tos dienos, kai buvo skirta drausminė nuobauda, mokiniui

nebuvo skiriama nauja nuobauda, laikoma, kad jis nėra turėjęs nuobaudų. Jei mokinys gerai ir sąžiningai mokosi ir elgiasi, drausminė nuobauda gali būti panaikinta nepasibaigus jos galiojimo terminui.

1. Destruktyvaus elgesio, praleidinėjantys pamokas, blogai besimokantys mokiniai, Vaiko

gerovės komisijos siūlymu, perspėjus nepilnamečių mokinių tėvus (globėjus), direktoriaus įsakymu šalinami iš mokyklos.

1. Už teisės pažeidimus mokinys ir nepilnamečių mokinių tėvai (globėjai, rūpintojai) atsako

įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokinių tarybos 2019 m. rugsėjo d.

nutarimu (protokolo Nr. MP- )